- Hindi News
- National
- पुष्प वर्षा के बीच श्याम बाबा की निशान यात्रा खाटूश्याम के लिए रवाना, भजनों पर झूमे भक्त
पुष्प वर्षा के बीच श्याम बाबा की निशान यात्रा खाटूश्याम के लिए रवाना, भजनों पर झूमे भक्त
खिरोड़, बाघोली, खेतड़ी, बगड़ से भी पदयात्री रवाना
श्रीश्यामजन सेवा समिति के तत्वाधान में 101 निशानों के साथ पदयात्रा खाटू के लिए रवाना हुई। वार्ड संख्या 15 में स्थित बनवारीलाल गाडोदिया के घर पर पवनदास महाराज ने श्रीश्याम बाबा की पूजा-अर्चना की और भक्तों ने जोत ली। बाजार में दुकानदारों ने निशान पदयात्रा का पुष्प वर्षा से स्वागत किया। भक्त डीजे ढोलताशा बजाते हुए खुशी से नाचते गाते चले। 6 मार्च को खाटू पहुंचकर बाबा के चरणों में निशान अर्पित करेंगे। पदयात्रा में शिवचरण गाडोदिया, एडवोकेट मुकेश शर्मा, दीपक खांडल, हैड कांस्टेबल इंद्राजसिह, विजेंद्र सैनी, शीशराम बुरड़क, राजेंद्र बुडानिया सहित अनेक भक्त शामिल हैं।
खेतड़ीनगर| श्रीश्यामभक्त मंडल के तत्वाधान में गुरुवार को श्याम भक्तों की 23वीं पदयात्रा जत्था खाटूधाम के लिए रवाना हुआ। इससे पूर्व श्याम भक्तों ने सुबह आठ बजे जगदंबा मार्केट स्थित हनुमान मंदिर में भाजपा नेता इंजीनियर धर्मपाल गुर्जर के नेतृत्व में श्यामबाबा के निशान की पूजा-अर्चना की। महिपाल दौराता, सीताराम, दीपक अग्रवाल, अनिलकुमार शर्मा, हिम्मत बंसल, सुभाष भारद्वाज, पपन सैन, महेश सैन, चुन्नीलाल चनेजा, मगाराम, बंटी, शिंभु, घीसाराम, बुधराम, बाबूलाल, मोनू, संतोष देवी, अंगूरी देवी, बिमला देवी, मेवा देवी, इंद्रा, भंवरी देवी, कौशल्या देवी आदि श्रद्धालुओं ने भाग लिया। इधर,गोठड़ा के सीआईएसएफ लाइन स्थित शिवमंदिर से भी श्यामभक्तों का दूसरा पदयात्री दल शुक्रवार सुबह खाटूधाम के लिए रवाना होगा। मुलचंद स्वामी ने बताया कि सीआईएसएफ लाइन पर स्थित शिव मंदिर में बाबा के निशान की पूजा अर्चना कर खाटूश्याम के लिए रवाना होंगे।
मंड्रेला|श्यामभक्तों का जत्था खाटूश्यामजी के लिए रवाना हुआ। भक्तों ने कस्बे के चिड़ावा रोड स्थित श्याम प्रभु के मंदिर मे पूजा-अर्चना की। पदयात्रा मे महेश लाठ, महेश तुलस्यान, सुशील रूंगटा, रविकांत रूंगटा, संजय चौखानी, निर्मल माखरिया, प्रवीण रूंगटा, तेजपाल शर्मा, शौर्य तुलस्यान, चेतन तुलस्यान, पंकज रूंगटा सहित बड़ी संख्या में महिलाएं शामिल थी। उधर, ढंढ़ारिया गांव के श्याम मंदिर के तत्वाधान में 26 वीं खाटूश्याम पदयात्रा शुक्रवार को सुबह ग्यारह बजे रवाना होगी। पैदल यात्री संघ के संयोजक राकेश शर्मा ने बताया कि इस अवसर पर श्यामप्रभु की भव्य झांकियां सजाई जाएंगी। इस पदयात्रा में करीब 160 श्याम भक्त हिस्सा लेंगे।
सुलताना|बाबाश्याम की शोभायात्रा ध्वज पदयात्रा शुक्रवार को निकाली जाएगी। चिड़ावा कृषि मंडी सदस्य बलजीत शर्मा ने बताया कि निशान शोभायात्रा कस्बे के मैन बस स्टैंड पर स्थित श्याम मंदिर में निशान की पूजा की जाएगी। कबीर मंदिर मे प्रस्थान किया जाएगा। जहां से शनिवार अल सुबह रंग बिरंगे ध्वज के साथ भक्त लोगों का जत्था पैदल खाटूधाम के लिए रवाना होगा।
श्याम भक्तों के लिए सेवा कार्य शुरू
खेतड़ी | श्रीश्यामपदयात्रा मंडल की ओर से गुरुवार को खाटू श्याम जाने वाले भक्तों के लिए सेवा शिविर लगाया गया। इस दौरान पालिका अध्यक्ष उमरावसिंह कुमावत के सानिध्य में पूजा-अर्चना हुई। सेवा समिति के सदस्यों के मुताबिक शिविर के माध्यम से खाटू जाने वाले भक्तों के लिए खाने-पीने और रहने की व्यवस्था की गई है। आगामी एक सप्ताह तक 24 घंटे जारी रहेगी।
श्याम मंदिर के वार्षिकोत्सव की तैयारी बैठक
बगड़ | श्याममंदिर के वार्षिकोत्सव पर 7 मार्च से होने वाले तीन दिवसीय कार्यक्रम की तैयारियों को लेकर बुधवार रात को श्याम सेवा संघ की बैठक हुई। बैठक में कार्यकर्ताओं को वार्षिकोत्सव पर होने वाले कार्यक्रम की तैयारियों की जिम्मेदारियां सोंपी गई। बैठक में जितेंद्रसिंह शेखावत, कैलाश शर्मा, राकेश शर्मा, बबलू कुमावत, शेखर दाधीच, पीयूष रूंगटा, राजेश सोनी, अमित कासिमपुरिया, पीयूष खटोड़, ब्रह्मानंद सैनी, काशीराम टेलर, संदीप माहेश्वरी, जगदीश खटोड़ सहित अनेक कार्यकर्ताओं ने अपने विचार व्यक्त किए। जिसके बाद प्रत्येक कार्यक्रम के लिए कार्यकर्ताओं का जिम्मेदारियां दी गई।
खिरोड़| श्याममित्र मंडल के सौजन्य से गुरुवार को 25 वीं निशान पदयात्रा रवाना हुई। मंडल के अध्यक्ष विनोद शर्मा के मुताबिक पदयात्रा सीकर मार्ग पर स्थित राधाकृष्ण मंदिर से सुबह सवा 7 बजे रवाना हुई। यह पदयात्रा शुक्रवार दोपहर को खाटूधाम पहुंचेगी, जहां मंडल के सभी भक्तजन बाबा श्याम को निशान अर्पित करेंगे। पदयात्रा में अर्जुन सिंह, अजय शर्मा, राजेश, रणजीत, महेश, नेमीचंद, गोपालराम, प्रवीण स्वामी, सावित्री देवी, बिदामी देवी आदि शामिल हुए।
श्यामबाबा का जागरण पांच को
बाघोली | शीतलामंदिर में श्याम बाबा का जागरण 5 मार्च को होगा। श्याम मित्र मंडल के उपाध्यक्ष मोहनलाल सैनी ने बताया कि जयपुर की कृष्णा एंड पार्टी के कलाकार भजनों की प्रस्तुति देंगे। दिल्ली के मशहूर कलाकार जागरण में झांकिया सजाएंगे। दूसरे दिन सोमवार को श्याम मित्र मंडल की पदयात्रा का जत्था गोपीनाथ मंदिर से रवाना होगा।
मंडावा. निशान लेकर खाटू रवाना होते श्रद्धालु।
खेतड़ी नगर. खाटूधाम के लिए रवाना होते श्याम भक्त।
tgl_Latn sot_Latn hin_Deva hin_Deva bho_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva